stanford-oval/wikipedia huggingface dataset:
Concord

| Concord |
| --- | --- |


Valtio:  Yhdysvallat
Osavaltio:  New Hampshire
Piirikunta:  Merrimack
Hallinto:  
 – Pormestari:  Jim Bouley
Pinta-ala:  
 – Kokonaispinta-ala:  174.8 km²
 – Josta vettä:  8.4 km² 
Väkiluku (2010):  42 695
 – Väestötiheys:  240 as./km²
Aikavyöhyke:  UTC-5 (kesäaika UTC-4)
 
 http://www.cocordnh.gov/ 
Infobox OKVirheellinen NIMI-arvo: 
New Hampshire State House

Concord on New Hampshiren osavaltion pääkaupunki Yhdysvalloissa. Vuonna 2010 kaupungissa oli 42 695  asukasta. Se sijaitsee ikimuistoisella intiaanien asuinpaikalla Merrimack-joen rannalla. Kaupunki on perustettu vuonna 1727. Siitä tuli osavaltion pääkaupunki 1808 keskeisen sijaintinsa ansiosta.
Kaupungissa on planetaario ja vuonna 1973 perustettu lakioppilaitos, joka oli aiemmin nimetty 1850-luvun Yhdysvaltain presidentin Franklin Piercen mukaan mutta on vuodesta 2010 toiminut New Hampshiren yliopiston oikeustieteellisenä tiedekuntana nimellä University of New Hampshire School of Law.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (englanniksi)
Craig McKay

Craig McKay voi tarkoittaa ainakin seuraavia:
Craig McKay, yhdysvaltalainen elokuvaleikkaaja
Craig McKay, yhdysvaltalainen sarjakuvataiteilija
Craig McKay, englantilainen näyttelijä
Charles Plumier

| Charles Plumier |
| --- | --- |

Henkilötiedot
Syntynyt: 20. huhtikuuta 1646 Marseille, Ranska
Kuollut: 20. marraskuuta 1704 (58 vuotta) El Puerto de Santa María, Espanja
Koulutus ja ura
Väitöstyön ohjaaja:  Joseph de Tournefort
Tutkimusalue:  Luonnonhistoria
   
Charles Plumier (20. huhtikuuta 1646 Marseille, Ranska – 20. marraskuuta 1704 El Puerto de Santa María, Espanja) oli ranskalainen kasvitieteilijä. Hän on aikansa merkittävin kasvitieteellinen tutkimusmatkailija ja yksi kuuluisimmista kasvitieteilijöistä ennen Linnaeusta.
Elämä ja ura

Plumier liittyi 16-vuotiaana katolisen kirkon Ordo Minimorum -sääntökuntaan. Hän omistautui matematiikan ja fysiikan opiskelulle, valmisti kojeita ja oli erinomainen piirtäjä, maalari ja sorvari. Plumier lähetettiin ranskalaiseen Trinità dei Montin luostariin Roomaan, ja hän opiskeli siellä innokkaasti kasvitiedettä kahden sääntökunnan jäsenen johdolla ja erityisesti tunnetun sisterssiläisen kasvitieteilijän Paolo Bocconen johdolla. Palattuaan Ranskaan hänestä tuli Joseph Pitton de Tournefortin oppilas, jonka mukana hän teki kasvitieteellisiä retkiä. Hän tutki myös Provencen ja Languedocin rannikoita. Hänen kasvitieteen kannalta merkittävä työnsä alkoi vuonna 1689, kun hän Ranskan hallituksen määräyksestä lähti Joseph Donat Surianin mukana Antilleille. Matkan jälkeen Plumier nimitettiin kuninkaalliseksi kasvitieteilijäksi. Vuonna 1693 hän teki kuningas Ludvig XIV:n käskystä toisen matkansa ja vuonna 1695 kolmannen matkansa Antilleille ja Keski-Amerikkaan. Länsi-Intiassa ollessaan dominikaani Jean-Baptiste Labat auttoi häntä suuresti työssään. Vuonna 1704 hän sairastui keuhkoputkentulehdukseen ja kuoli, kun hän oli lähdössä neljännelle matkalleen aikomuksenaan vierailla Perussa.
Plumierin työn tuloksena syntyi kokoelmia, kuvauksia ja piirroksia. Hänen ensimmäinen teoksensa oli Description des plantes de l'Amérique (1693). Sitä seurasi teos Nova plantarum americanarum genera (1703–1704). Plumierin kuoleman jälkeen julkaistiin Traité des fougères de l'Amérique (1705). Julkaisu Filicetum Americanum (1703) on koottu edellä mainituista.  Plumier kirjoitti myös teoksen sorvaamisesta, L'Art de tourner (1701). Kuollessaan Plumier jätti jälkeensä 31 käsikirjoitettua nidettä, jotka sisältävät kuvauksia ja noin 6000 piirrosta, joista 4000 oli kasveja ja loput amerikkalaisia eläimiä, erityisesti lintuja ja kaloja. Plumier kirjoitti myös Journal des Savants -lehteen ja Mémoires de Trévoux -lehteen.
1700-luvun luonnontieteilijät kirjoittivat Plumierista ihaillen. Tournefort ja Linnaeus nimesivät hänen kunniakseen Plumeria-kasvisuvun.
Aiheesta muualla

Kuvia tai muita tiedostoja aiheesta Charles Plumier Wikimedia Commonsissa
Concord (Massachusetts)

| Concord |
| --- | --- |
 Concordin pääkatu.

Valtio:  Yhdysvallat
Osavaltio:  Massachusetts
Piirikunta:  Middlesex
Pinta-ala:  
 – Kokonaispinta-ala:  67,4 km²
 – Josta vettä:  2,5 km² 
Korkeus:  43 m
Väkiluku (2010):  17 669
 – Väestötiheys:  260 as./km²
Aikavyöhyke:  UTC-6 (kesäaika UTC-4)
Infobox OKVirheellinen NIMI-arvo: 
Concord ([ˈkɒŋkərd], kuten sana conquered) on kunta Yhdysvaltojen Massachusettsin osavaltion itäisessä Middlesexin piirikunnassa. Vuoden 2010 väestönlaskennassa sen asukasluku oli 17 668. Bostonin metropolialueeseen kuuluva kaupunki sijaitsee runsaan puolen tunnin ajomatkan päässä Bostonin keskustasta länsiluoteeseen kohdassa, jossa Sudbury- ja Assabet-joet yhtyvät Concord-joeksi.
Huhtikuussa 1775 Concordissa käytiin yksi Yhdysvaltain vapaussodan ensimmäisistä taisteluista.
Concord oli 1800-luvulla monien merkittävien kirjailijoiden asuinpaikka. Kaupungin nähtävyyksiin kuuluvat Henry David Thoreaun, Ralph Waldo Emersonin, Nathaniel Hawthornen ja Louisa May Alcottin kotitalot. Säveltäjä Charles Ives sai toiseen pianosonaattiinsa innoituksen Concordin kaupungin menneestä kirjailijaelämästä. Vuonna 1919 julkaistu sävellys tunnetaankin lisänimillä Concord, Mass., 1840–60 tai Concord Sonata.
Kuvia

Ralph Waldo Emerson House
Henry David Thoreaun synnyinkoti
Great Meadows -⁠luonnonsuojelualue
Old North Bridge
Louisa May Alcottin talo
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Concord, Massachusetts & en:Piano Sonata No. 2 (Ives)
Käännös suomeksi
Herttahortensiat

| Herttahortensiat |
| --- | --- |
 Herttahortensia
Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset (engl. Eudicots)
Kladi::  Asteridit
Lahko::  Cornales
Heimo::  Hortensiakasvit
Suku::  Herttahortensiat Schizophragma  Sieb. & Zucc.
Katso myös
   Herttahortensiat Wikispeciesissä   Herttahortensiat Commonsissa 
Infobox OKNimi-testi OK: 
Herttahortensiat (Schizophragma) on hortensiakasveihin kuuluva kasvisuku. Siihen on aiemmin luokiteltu yhdeksän lajia. Herttahortensiat luokitellaan nykyään osaksi hortensioiden (Hydrangea) sukua. Herttahortensioihin on sijoitettu muun muassa koristepensaana ja -köynnöksenä kasvatettu, Japanissa ja Koreassa luonnonvarainen laji herttahortensia (Schizophragma hydrangeoides eli Hydrangea hydrangeoides).
Aiheesta muualla

Finto: Kassu – Kasvien suomenkieliset nimet: Schizophragma
Conchita Supervia

Conchita Supervia
Conchita Supervia (9. joulukuuta 1896 Barcelona – 30. maaliskuuta 1936) oli espanjalainen mezzosopraano, joka oli tunnettu värikkäästä ja taipuisasta äänestää, nopeasta vibratosta ja vangitsevasta lavasäteilystään. Supervia teki debyyttinsä Buenos Airesin Teatro Colónissa vain 15-vuotiaana 1910.
Hän lauloi paljon Gioacchino Rossinin oopperoita, ja teki näin säveltäjän työtä tunnetuksi.
Conchita Supervia kuoli traagisesti synnyttäessään toista lastaan maaliskuussa 1936.
Merkittäviä rooleja

Straussin Ruusuritariin Octavian Roomassa (vain 16-vuotiaana) 1911
Saint-Saënsin Simsonin ja Dalilan Dalila Barcelonan Liceussa 1912
Rossinin Tuhkimon nimirooli Torinon Teatro Regiossa 1920-luvulla
Rossinin Italialainen Algeriassa Isabella Torinon Teatro Regiossa 1920-luvulla
Rossinin Sevillan parturin Rosina useaan otteeseen
Bizet'n Carmenin nimirooli Pariisin Opéra-Comique'ssa 1930
Harry Carey

Harry Carey
Harry DeWitt Carey II (16. tammikuuta 1878 – 21. syyskuuta 1947) oli yhdysvaltalainen näyttelijä, joka tuli tunnetuksi varsinkin rooleistaan lännenelokuvissa. Hän oli vuonna 1939 ehdolla parhaan miessivuosan Oscar-palkinnon saajaksi roolillaan Frank Capran elokuvassa Mr. Smith lähtee Washingtoniin.
New Yorkin Bronxissa syntynyt Carey oli vuodesta 1920 naimisissa näyttelijä Olive Careyn kanssa. Myös Harry Carey nuoremmasta tuli tunnettu lännenelokuvien esiintyjä. Isä ja poika esiintyivät yhdessä Howard Hawksin elokuvassa Punainen virta (1948).
Careylla on, kuten pojallaankin, tähti Hollywood Walk of Famella. Hän kuoli 69-vuotiaana Kaliforniassa.
Aiheesta muualla

Wikimedia Commonsissa on kuvia tai muita tiedostoja aiheesta .
Harry Carey Internet Movie Databasessa. (englanniksi)
Cloverfield

| Cloverfield |
| --- | --- |
 Elokuvan mainosjuliste
Ohjaaja:  Matt Reeves
Käsikirjoittaja:  Drew Goddard
Tuottaja:  J. J. Abrams Bad Robot
Säveltäjä:  Michael Giacchino
Leikkaaja:  Kevin Stitt
Pukusuunnittelija:  Ellen Mirojnick
Pääosat:  Michael Stahl-David T. J. Miller Jessica Lucas Odette Yustman Lizzy Caplan Mike Vogel
Valmistustiedot
Valmistusmaa:   Yhdysvallat
Tuotantoyhtiö:  Bad Robot Productions Paramount Pictures
Levittäjä:  UIP-Dunafilm Netflix Fandango at Home (käännä suomeksi)
Ensi-ilta:   18. tammikuuta 2008    29. helmikuuta 2008
Kesto:  85 min
Alkuperäiskieli:  englanti, venäjä
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Cloverfield on vuonna 2008 ensi-iltansa saanut yhdysvaltalainen tieteis- ja hirviöelokuva, jonka on ohjannut Matt Reeves ja käsikirjoittanut Drew Goddard. Elokuva kertoo joukosta ihmisiä, jotka joutuvat keskelle jättiläishirviön hyökkäystä New Yorkissa. Elokuva esitetään kokonaisuudessaan päähenkilön videokameralle tallentuneen "todellisen materiaalin" (found footage) kautta. Elokuvan on tuottanut J. J. Abrams.
Elokuvalle valmistui vuonna 2016 jatko-osa 10 Cloverfield Lane. Jatko-osa ei kuitenkaan jatka ensimmäisen elokuvan tarinaa, eikä siinä esiinny samoja hahmoja. Elokuvassa kuitenkin viitataan lyhyesti ensimmäisen elokuvan tapahtumiin. Kolmas osa The Cloverfield Paradox julkaistiin vuonna 2018.
Juoni

Elokuva seuraa nuoren kaveriporukan selviytymistä valtavan hirviön hyökätessä New Yorkiin. Elokuvan tapahtumat esitetään jälkeenpäin löytyneenä, kannettavalla videokameralla taltioituna materiaalina, jonka Yhdysvaltain puolustusministeriö on saanut haltuunsa.
Roolit

| 0 | 1 | 2 |
| --- | --- | --- |
|  Michael Stahl-David  | … |  Rob Hawkins   |
|  T. J. Miller  | … |  Hudson ”Hud” Platt   |
|  Jessica Lucas  | … |  Lily Ford   |
|  Odette Yustman  | … |  Beth McIntyre   |
|  Lizzy Caplan  | … |  Marlena Diamond   |
|  Mike Vogel  | … |  Jason Hawkins   |
Aiheesta muualla

Cloverfield Internet Movie Databasessa (englanniksi)
Haruhiro Yamashita

| Mitalit | Mitalit | Mitalit |  |
| --- | --- | --- | --- |
|  Haruhiro Yamashita |  Haruhiro Yamashita |  Haruhiro Yamashita |  |
Maa:   Japani
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Tokio 1964 | hyppy |  |
|  Kultaa | Tokio 1964 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Praha 1962 | joukkuekilpailu |  |
|  Kultaa | Dortmund 1966 | hyppy |  |
|  Kultaa | Dortmund 1966 | joukkuekilpailu |  |
|  Hopeaa | Praha 1962 | hyppy |  |
Haruhiro Yamashita (jap. 山下治広, Yamashita Haruhiro, myöh. Haruhiro Matsuda (jap. 山下松田, Matsuda Harohiro)), s. 15. marraskuuta 1938 Uwajima) on japanilainen telinevoimistelija, olympiavoittaja ja maailmanmestari.
Yamashitan voimistelu-uran huipennus osui Tokion kesäolympialaisiin, jossa hän voitti kotikentällään olympiakultaa hypyssä ja joukkuekilpailussa. Lisäksi hän oli hevosella neljäs ja moniottelussa kuudes. Kaksi vuotta aikaisemmin Yamashita oli saavuttanut Prahan maailmanmestaruuskilpailuissa hypyssä hopeaa ja joukkuekilpailussa Japanin jäsenenä kultaa. Dortmundin MM-kilpailuissa 1966 Yamashitan onnistui voittaa maailmanmestaruus sekä hypyllä että joukkuekilpailussa, tuolloin tosin sukunimellä Matsuda, jonka hän oli ottanut mentyään naimisiin.
Yamashita hyväksyttiin vuonna 2000 International Gymnastics Hall of Fameen.
Haruka

Haruka voi tarkoittaa:
Haruka Fukushima, japanilainen mangapiirtäjä
Haruka Kasai (s. 2004), japanilainen yhdistetyn hiihtäjä
Haruka Kitaguchi (s. 1998), japanilainen keihäänheittäjä
Haruka Kudō (s. 1999), japanilainen poplaulaja
Haruka Tachimoto (s. 1990), japanilainen judoka
Haruka Toko (s. 1997), japanilainen jääkiekkoilija
Haruka Watanabe (s. 1972), japanilainen jääkiekkoilija
Haruka, JR Nishi-Nihonin liikennöimä juna Japanissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Haruka”, voi hakea sivunnimihaulla, laajalla sivunnimihaulla tai tekstihaulla.
Concierge

Concierge
Concierge ([kɔ̃sjεʀʒ], ransk. concierge, suom. 'talonmies'; 'vastaanottovirkailija') tai hotelliportieeri on ammattinimike, jolla yleensä tarkoitetaan hotellien, kasinoiden, tavaratalojen tai ravintoloiden tarjoamaa henkilökohtaista palvelua, joka perustuu asiakkaan toiveisiin ja voi käsittää käytännössä lähes mitä vain. Palveluiden kautta voi varata esimerkiksi konserttilipun, järjestää tulkin tai pyytää lähettämään kukkia.
Vastaanottovirkailijoista poiketen concierget eivät hoida päivittäisrutiineja kuten vieraiden kirjaamista sisään hotelliin, vaan heidän pääasiallinen tehtävänsä on asiakkaiden pyyntöjen toteuttaminen.
Aiheesta muualla

Kuvia tai muita tiedostoja aiheesta Concierge Wikimedia Commonsissa
Haunted

Haunted tai The Haunted voi tarkoittaa ainakin seuraavia:
The Haunted, ruotsalainen trash metal -yhtye
Haunted, Six Feet Under -yhtyeen albumi vuodelta 1995
The Haunted, The Haunted -yhtyeen albumi vuodelta 1998
Haunted, Janitan albumi vuodelta 2010
Riivaajien talo (The Haunted), elokuva vuodelta 1991
Edbrook Hallin salaisuus (Haunted), elokuva vuodelta 1995
Haunted, lyhyeksi jäänyt yhdysvaltalainen televisiosarja vuodelta 2002.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Haunted”, voi hakea sivunnimihaulla, laajalla sivunnimihaulla tai tekstihaulla.
Cramlington

St Nicholaksen kirkko Cramlingtonissa.
Cramlington on kunta Northumberlandissa Englannissa 14 km pohjoiseen Newcastlesta. Väkiluku oli 29 405 vuonna 2011. Se sijaitsee Northumberlandin ja North Tynesiden rajalla Annitsfordissa sijaitsevan Moor Farmin liikenteenvaihtoliikenteen kanssa, joka yhdistää nämä kaksi aluetta.[lähde? ]
Craig Mello

| Craig Mello |
| --- | --- |

Henkilötiedot
Syntynyt: 18. lokakuuta 1960 (ikä 63) New Haven, Connecticut, Yhdysvallat
Koulutus ja ura
Tutkinnot:  Brown University Harvardin yliopisto
Instituutti:  Massachusettsin yliopisto University of Massachusetts Medical School
Tutkimusalue:  Perinnöllisyystiede
Tunnetut työt:  RNA-interferenssi
Palkinnot:   Nobelin fysiologian tai lääketieteen palkinto (2006)
Craig Cameron Mello (s. 18. lokakuuta 1960 New Haven, Connecticut) on yhdysvaltalainen biologi ja molekyläärisen lääketieteen professori Massachusettsin yliopistossa. Hän sai vuoden 2006 Nobelin lääketieteen palkinnon yhdessä Andrew Firen kanssa. Palkitsemisen peruste on RNA-interferenssiä koskeva tutkimus, jonka he olivat julkaisseet vuonna 1998. Palkinnon perustelussa sanottiin muun muassa: "Fire ja Mello ovat löytäneet perusmekanismin, jolla geneettisen tiedon virtaa säädellään."
Harry Carroll

Harry Carroll
Harry Carroll (28. marraskuuta 1892 – 26. joulukuuta 1962) oli yhdysvaltalainen säveltäjä, pianisti ja vaudeville-esiintyjä.
Atlantic Cityssä syntynyt Carroll aloitti muusikon uran jo nuorena soittamalla pianoa New Yorkin elokuvateattereissa. Vuonna 1912 hänet palkattiin kirjoittamaan lauluja Lee ja Jacob Shubertin tuottamiin Broadway-näytelmiin, joista ensimmäinen oli On the Mississippi. Carroll teki musikaalissa yhteistyötä Arthur Fieldsin ja Ballard MacDonaldin kanssa.
Vuonna 1914 ilmestyi yksi Carrollin menestyneimmistä kappaleista, Harold Atteridgen kanssa kirjoitettu ”By the Beautiful Sea”. Vuonna 1918 Joseph McCarthy sanoitti Carrollin Frédéric Chopinin melodian pohjalta tekemän kappaleen ”I’m Always Chasing Rainbows”. Laulua myytiin yli miljoona kopiota. Perry Como teki siitä menestyksekkään uusintaversion vuonna 1946.
Carroll teki yhteistyössä Sigmund Rombergin kanssa musiikin näytelmiin The Passing Show of 1914, Dancing Around (1914) ja Maid in America (1915). Hänen musiikkiaan käytettiin vuosittaisen Ziegfeld Follies -musikaalisarjan vuosien 1920 ja 1921 esityksissä. Muita Broadway-näytelmiä, joiden kirjoittamiseen hän osallistui, olivat The Little Blue Devil ja Greenwich Village Follies.
Carroll esiintyi useita vuosia vaudevillessä vaimonsa Anna Wheatonin kanssa.
Harry Carroll kuoli vuonna 1962 Mount Carmelissa, Pennsylvaniassa.
Aiheesta muualla

Lisää luettavaa aiheesta Harry Carroll on Wikiaineistossa (englanniksi)
Chenonceaux

| Chenonceaux |
| --- | --- |
 Chenonceaun linna
 vaakuna
 Chenonceaux
 Koordinaatit: 47°19′59″N, 1°04′09″E 
Valtio:  Ranska
Alue:  Centre-Val de Loire
Departementti:  Indre-et-Loire
Arrondissementti:  Loches
Pinta-ala:  
 – Kokonaispinta-ala:  4,3 km²
Väkiluku (2017):  351 
 – Väestötiheys:  81 as./km²
Kunnan numero:  37070
 
 Kunnan kotisivut 
Infobox OKVirheellinen NIMI-arvo: 
Chenonceaux on kunta Ranskassa Indre-et-Loiren departementissa Centre-Val de Loiren alueella. Se sijaitsee Cherjoen varrella, noin 33 kilometriä Toursin kaupungista itään.
Kunnan nähtävyys on joen päälle rakennettu Chenonceaun linna.  Linna tunnetaan myös nimellä château des Dames, koska sen rakennutti vuonna 1513 aatelinen Katherine Briçonnet, ja jossa myöhemmin vaikuttivat sekä Diane de Poitiers että Katariina de’ Medici.
Aiheesta muualla

Kuvia tai muita tiedostoja aiheesta Chenonceaux Wikimedia Commonsissa
Cheonan

| Cheonan 천안시 天安市 |
| --- | --- |
 Cheonanin kaupungintalo.
 lippu
 Sijainti Etelä-Koreassa.
 Koordinaatit: 36.816667°N, 127.166667°E 
Valtio:   Etelä-Korea
Maakunta:  Etelä-Chungcheong
Pinta-ala:  
 – Kokonaispinta-ala:  636,25 km²
Korkeus:  22 m
Väkiluku (2016):  630 100
 – Väestötiheys:  915,9 as./km²
Aikavyöhyke:  UTC+9
 – Kesäaika:  UTC+8
 
 www.cheonan.go.kr 
Infobox OKVirheellinen NIMI-arvo: 
Kaupungin sijainti Etelä-Chungcheongin provinssissa.
Cheonan Taejosanilta nähtynä.
Cheonan on kaupunki Etelä-Chungcheongin provinssissa Etelä-Koreassa, noin 50 kilometriä Soulista etelään. Se on Asanin naapurikaupunki ja sillä on yhteinen suurnopeusjuna-asema Asanin kanssa, Cheonan-Asanin rautatieasema. Myös Soulin metro ulottuu Cheonaniin.
Vuonna 2011 kaupungin väkiluvuksi arvioitiin 585 588.
Cheonanin keskusta sijaitsee pienellä alueella suurten kukkuloiden keskellä. Se tunnetaan maataloustuotteistaan, lähinnä hedelmistään. Kaupungissa on myös Japanin vastaisen taistelun muistomerkki.
Aiheesta muualla

Kuvia tai muita tiedostoja aiheesta Cheonan Wikimedia Commonsissa
Harry Burleigh

Harry Burleigh
Harry Thacker Burleigh (2. joulukuuta 1866 Erie, Pennsylvania – 12. syyskuuta 1949 Stamford, Connecticut) oli yhdysvaltalainen säveltäjä, sovittaja, musiikin editoija ja baritoni. Hän vaikutti merkittävästi yhdysvaltalaisen taidelaulun kehitykseen. Hän sekä sävelsi että sovitti afroamerikkalaisia spirituaaleja, minkä myötä spirituaalit siirtyivät konserttilavoilla tulkittaviksi.
Burleigh piti äitiään ensimmäisenä musiikinopettajanaan. Hän esiintyi jo lapsena paikallisessa kirkossa ja yleisissä tapahtumissa. Hän kävi myös pianotunneilla ja opiskeli myöhemmin laulua George F. Brierlyn johdolla. 26-vuotiaana Burleigh pääsi stipendin turvin Yhdysvaltain kansalliseen musiikkikonservatorioon New Yorkiin. Siellä hänen opettajiinsa kuuluivat Rubin Goldmark ja Max Spicker. Opiskeluaikoinaan Burleigh tutustui konservatoriota johtaneeseen Antonín Dvořákiin. Hän avusti Dvořákia toimimalla tämän puhtaaksikirjoittajana, ja Dvořák käytti 9. sinfoniassaan teemoja, jotka Burleigh oli tehnyt hänelle tutuiksi opittuaan ne suvussa kulkeneina lauluina.
Vuonna 1894 osallistui newyorkilaisen episkopaalikirkon koelauluihin, joiden tuloksena hän sai paikan solistina. Hän kohtasi seurakunnassa vastustusta afroamerikkalaisuutensa johdosta, mutta toimi tehtävässään yli viidenkymmenen vuoden ajan ja oli tänä aikana poissa vain yhdestä esityksestä. Vuonna 1898 Burleigh meni naimisiin runoilija Louise Alstonin kanssa, ja seuraavana vuonna parille syntyi poika. 1890-luvun lopussa G. Schirmer julkaisi Burleighin kolme ensimmäistä laulua. Vuonna 1900 Burleigh pääsi solistiksi synagogaan, New Yorkin Emanu-El-temppeliin. Hän aloitti myös työskentelyn editoijana Ricordi-kustantamon palveluksessa. Monia Burleighin omia teoksia julkaistiin; näihin kuuluivat Ethiopia Saluting the Colors (1915), Jubilee Songs of the USA -kokoelma (1916) ja itse tehty sovitus Deep River -laulusta. Burleighin Deep River -versio sai niin laajaa suosiota, että toimi kimmokkeena entistä useamman spirituaalin julkaisemiselle. Burleighin yksinlaulujen joukossa ovat Saracen Songs (1914), Passionale (1915) ja Five Songs of Laurence Hope (1915). Hän teki myös soolosoitintuotantoa. Burleigh kuului ASCAP:n perustajajäseniin.
Aiheesta muualla

IMSLP: nuotteja
Cheon-il-ui yaksok

| Cheon-il-ui yaksok> 천일의 약속 |
| --- | --- |
Tyyli:  draama
Kestoaika:  70 min
Pääosissa:   Soo Ae  Kim Rae-won 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  17. lokakuuta 2011 – 20. joulukuuta 2011
Jaksoja:  20
Tuotanto
Tuotantoyhtiö(t):  Jidam Inc.
Aiheesta muualla
Virallinen sivusto
IMDb
Cheon-il-ui yaksok (hangul: 천일의 약속, engl. A Thousand Days' Promise) on televisioyhtiö SBS:n esittämä eteläkorealainen draamasarja. Sen päärooleissa ovat Soo Ae ja Kim Rae-won.
Aiheesta muualla

Viralliset kotisivut
Haruka Fukushima

| Haruka Fukushima> フクシマ ハルカ.Henkilötiedot |
| --- | --- |
Syntynyt: Okayama
Taiteilija
Kuuluisimpia töitä:  Pika-aikuinen
Haruka Fukushima (jap. フクシマ ハルカ, Fukushima Haruka) on japanilainen mangaka.  Hänen töistään on ilmestynyt suomeksi neljä sarjaa: Pika-aikuinen, Meikkikeiju, Cherry Juice ja Orange Planet.
Haruka Fukushima on syntynyt Okayamassa.
Aiheesta muualla

Haruka Fukushima   Anime News Networkissa (englanniksi)
Haruna Iikubo

Haruna Iikubo
Haruna Iikubo (jap. 飯窪 春菜, Iikubo Haruna, s. 7. marraskuuta 1994 Tokio) on japanilainen malli, näyttelijä ja pop-laulaja. Hän on Morning Musumen 10. sukupolven jäsen.
Helge (Tanska)

| Helge |
| --- | --- |
Valtakausi:  890-luvulla
Edeltäjä:  Gudfred
Seuraaja:  Olavi Röyhkeä
Lapset:  Väitetysti Sigurd Hart
Suku:  Dagling (legendaarinen)
Isä:  Olaf Ingjaldsson?
Uskonto:  Norjan pakanuus
Helge oli Tanskan kuningas 890-luvun alussa. Hänen edeltäjänsä oli Gudfred. 800-900-lukujen vaihteessa Olavi Röyhkeä syrjäytti Helgen. Sitä ei juuri tiedetä mitä syrjäytetyllä tämän jälkeen tapahtui. Tanskalaiset pitävät hänestä oikeudenmukaisuuden vuoksi. 800-luvun lopussa tanskalaisten armeija kärsi tappioita frankkeja vastaan. Adam Bremeniläisen mukaan Helgestä tuli kuningas nopeasti taistelun jälkeen, koska edellinen oli kuollut taistelussa
Harue Satō

| Henkilötiedot |
| --- | --- | --- |
Koko nimi: Harue Satō
Syntymäaika: 1. tammikuuta 1976 (ikä 48)
Syntymäpaikka: Gunma, Japani
Kansalaisuus:  Japani
Pelipaikka: Hyökkääjä
Pituus: 170 cm
Seurat
| Vuodet | Seura | O (M) |
| 1994–1998 1999 2000–2006 | Nikko Securities Dream Ladies OKI FC Winds TEPCO Mareeze | 22 (2) 14 (2) 109 (44) |
Maajoukkue
| 2000–2002 | Japani | 17 (4) |
 Seurajoukkueuran tilastot kattavat vain kansalliset sarjat.
Harue Satō (jap. 佐藤 春詠, Satō Harue; s. 1. tammikuuta 1976 Gunma) on japanilainen entinen jalkapalloilija.
Jalkapallomaajoukkue

Satō debytoi Japanin maajoukkueessa toukokuussa 2000. Hän on pelannut 17 maaottelua ja tehnyt niissä neljä maalia.